**Dôvodová správa**

*B. Osobitná časť*

**Čl. I**

**K bodu 1 (§ 1 ods. 2)**

Legislatívno-technická úprava v nadväznosti na vypustenie odseku 1 v § 2.

**K bodu 2 (§ 2 ods. 1)**

Vládny návrh zákona zavádza, okrem iného, aj nový spôsob definovania minimálnej siete poskytovateľov, ktorí prevádzkujú ambulanciu všeobecného lekárstva a ambulanciu všeobecného lekárstva pre deti a dorast. Vzhľadom k skutočnosti, že súčasná definícia verejnej minimálnej siete všeobecnej ambulantnej starostlivosti sa vypúšťa, danú legislatívnu úpravu je nevyhnutné zohľadniť aj v tomto ustanovení nariadenia vlády.

**K bodu 3 (príloha č. 1)**

Legislatívno-technická úprava v nadväznosti na vypustenie § 2 ods. 1, nakoľko vládny návrh zákona zavádza nový spôsob definovania minimálnej siete poskytovateľov, ktorí prevádzkujú ambulanciu všeobecného lekárstva a ambulanciu všeobecného lekárstva pre deti a dorast. Vzhľadom k skutočnosti, že súčasná definícia verejnej minimálnej siete všeobecnej ambulantnej starostlivosti sa vypúšťa, danú legislatívnu úpravu je nevyhnutné zohľadniť vypustením prílohy č. 1.

**Čl. II**

Vládny návrh zákona ustanovuje účinnosť úprav týkajúcich sa nového spôsobu definovania minimálnej siete poskytovateľov, ktorí prevádzkujú ambulanciu všeobecného lekárstva a ambulanciu všeobecného lekárstva pre deti a dorast od 1. januára 2022. Zároveň, nová definícia verejnej minimálnej siete všeobecnej ambulantnej starostlivosti bude predmetom samostatného nariadenia vlády s plánovanou účinnosťou od 1. januára 2022.

Podľa novej právnej úpravy verejnej minimálnej siete poskytovateľov všeobecnej ambulantnej starostlivosti podľa § 5c ods. 3 zákona č. 578/2004 Z. z. budú výsledky vyhodnocovania siete aj s potrebnou kapacitou verejnej minimálnej siete, ktorá nahrádza súčasný pojem normatív, zverejnené 30. júna. 2022 (v ďalších obdobiach do 30. júna príslušného kalendárneho roka). Z tohto dôvodu sa ponecháva platnosť súčasnej platnej úpravy definovania verejnej minimálnej siete poskytovateľov všeobecnej ambulantnej starostlivosti do 30. júna 2022. V období od 1. januára 2022 do 30. júna 2022 bude v zmysle zákona prebiehať zber údajov, samotný výpočet a vyhodnocovanie siete. Nový normatív, teda potrebná kapacita verejnej minimálnej siete poskytovateľov všeobecnej ambulantnej starostlivosti, bude zverejnený a platný od 30. júna 2022.